2.ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝ. ΥΠΗΡΕΣΙΩΝ Αριθ.56 της 10 Ιαν./21 Μαρτ. 1980  (ΦΕΚ Β΄ 291)  Περί τροποποιήσεως και αντικαταστάσεως ενίων διατάξεων της υπ’ αριθ. Δ3β/423/73 διμερούς Υπουργικής αποφάσεως «περί επιδοτήσεως κωφαλάλων ηλικίας μέχρι και 18 ετών». Έχοντες υπ’ όψει: 1.Τας διατάξεις του Νόμ. 421/1937 «περί διαθέσεως εσόδων τινών υπέρ της Κοινωνικής Προνοίας» (ΦΕΚ Α΄/2/37). 2.Τας διατάξεις της υπ’ αριθ. Δ3β/423/73 αποφάσεως ημών «περί επιδοτήσεως κωφαλάλων ηλικίας μέχρι και 18 ετών» (ΦΕΚ Β΄/306/73). 3.Το υπ’ αριθ. 145570/175/22-12-78 έγγραφον των Ελληνικών Ταχυδρομείων (ΕΛΤΑ), εξ ου προκύπτει ότι, δυνάμει της υπ’ αριθ. 304/14-12-1978 αποφάσεως του Διοικητικού των Συμβουλίου, αναλαμβάνει την ευθύνην της μέσω των Ταχυδρομικών Γραφείων των, καταβολής των χρηματικών βοηθημάτων δικαιούχων τυφλών και κωφαλάλων, αποφασίζομεν: Ι.Τρόπος πληρωμής: 1.Τροποποιούντες την παρ. 7 του Κεφ. VII «Τρόπος πληρωμής» της υπό στοιχ. (2) αναφερομένης εν προοιμίω της παρούσης αποφάσεως ημών καθορίζομεν ότι, από 1ης Μαρτ. 1980 και εφεξής αντί των Δημοσίων Ταμείων, ορίζονται ως υπόλογοι υπάλληλοι των Διευθύνσεων ή Τμημάτων Κοινωνικής Προνοίας των Νομαρχιών, προς καταβολήν των μηνιαίων χρηματικών βοηθημάτων εις τους κωφαλάλους ηλικίας μέχρι και 18 ετών μέσω των Ταχυδρομικών Γραφείων των Ελληνικών Ταχυδρομείων (ΕΛΤΑ). Η δαπάνη δια την καταβολήν των ως άνω χρηματικών βοηθημάτων θα βαρύνει την οικείαν πίστωσιν του Κρατικού προϋπολογισμού (Νομαρχιακού Προϋπολογισμού ή Προϋπολογισμού Υπουργείων Κοινων. Υπηρεσιών).  Σελ. 84,54(α) Τεύχος 775-Σελ. 140 2.Καθορίζομεν ωσαύτως όπως, τα θέματα της εκδόσεως ΧΕΠ, της δια των Ταχυδρομικών Γραφείων των Ελληνικών Ταχυδρομείων αποστολής των ανωτέρω χρηματικών βοηθημάτων εις τους δικαιούχους κωφαλάλους, ως και της προμηθείας υπέρ των ΕΛΤΑ, των επιστρεφομένων εις τους δημοσίους υπολόγους παραστατικών στοιχείων υπό των Ταχυδρομικών Γραφείων, της αποδόσεως λογαριασμού υπό των δημοσίων υπολόγων, ως και τα θέματα των λοιπών διαχειριστικών διαδικασιών ρυθμίζονται συμφώνως τη ορισθείση, δια της υπ’ αριθ. 193/79 αποφάσεως ημών και του Υφυπουργού Συγκοινωνιών (ΦΕΚ Β΄ 143/79), διαδικασία καταβολής χρηματικών βοηθημάτων εις τους κατά τον Νόμ. 1904/51 τυφλούς, ως ούτος ετροποποιήθη μεταγενεστέρως δια του Νόμ. 958/79 (ΦΕΚ Α΄/191/79) και ως αύτη διαλαμβάνεται εις τα άρθρ. 3 παρ. 5, 4, 5, παρ. 1, 6, 7, 8, 11 και 12 της προμνησθείσης κοινής Υπουργικής αποφάσεως. 3.Όπου εν τη υπ’ αριθ. Δ3β/423/73 αποφάσει ημών αναφέρεται Δημόσιον Ταμείον και εξουσιοδοτικοί πίνακες νοούνται αντιστοίχως το Ταχυδρομικόν Γραφείον και αι καταστάσεις πληρωμής. ΙΙ.Αντικατάστασις διατάξεων. 4.Αντικαθίσταται η παρ. 4 Κεφ. IV της Δ3β/423/73 αποφάσεως (ανωτ. αριθ. 1). 5.Αντικαθίσταται η παρ. 8 Κεφ. VΙΙ της Δ3β/423/73 αποφάσεως (ανωτ. αριθ. 1). 6.Αντικαθίσταται η παρ. 9 Κεφ. VΙΙ της Δ3β/423/73 αποφάσεως (ανωτ. αριθ. 1). 7.Καταργούνται οι παρ. 12 και 13 Κεφ. VΙΙ της Δ3β/423/73 αποφάσεως (ανωτ. αριθ. 1). 8.Καταργούνται οι παρ. 14 και 17 Κεφ. VΙΙ της Δ3β/423/73 αποφάσεως (ανωτ. αριθ. 1). 9.Αντικαθίσταται η παρ. 19 Κεφ. VΙΙ της Δ3β/423/73 αποφάσεως (ανωτ. αριθ. 1). 10.Αντικαθίσταται η παρ. 20 Κεφ. VΙΙ της Δ3β/423/73 αποφάσεως (ανωτ. αριθ. 1). ΙΙΙ.Γενικαί και μεταβατικαί διατάξεις. 11.Πάσα προγενεστέρα διάταξις αποφάσεως τινός, αφορώσα εις τα υπό της παρούσης ρυθμιζόμενα θέματα καταργείται. 12.Κατά τα λοιπά ισχύει η τροποποιουμένη απόφασις ημών καθώς και αι εκδοθείσαι κατ’ εξουσιοδότησιν αυτής αποφάσεις και εγκύκλιοι του εξ ημών Υπουργού Κοινωνικών Υπηρεσιών. 13.Αι λεπτομέρειαι εφαρμογής της παρούσης καθορισθήσονται δι’ εγκυκλίου του εξ ημών Υπουργού Κοινωνικών Υπηρεσιών.   35.Β.ζ.2 Κωφάλαλοι   493